Diari Oficial de la Generalitat Valenciana


Sumari del DOGV 6534, del 02-06-2011 (2011/6360)

ORDRE 19/2011, de 25 de maig, de la Conselleria d'Indústria, Comerç i Innovació, per la qual es fa pública la dotació pressupostària per a l'exercici 2011 prevista en l'Ordre 12/2010, de 26 de març, per la qual es convoquen ajudes en el marc del Programa de Suport a la Innovació de les Xicotetes i Mitjanes Empreses, InnoEmpresa, per a 2010, 2011 i 2012, i es modifica la composició de la comissió.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6534

Data del DOGV
:   02-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/6360


Data del document
:   25-05-2011

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 19/2011, de 25 de maig, de la Conselleria d'Indústria, Comerç i Innovació, per la qual es fa pública la dotació pressupostària per a l'exercici 2011 prevista en l'Ordre 12/2010, de 26 de març, per la qual es convoquen ajudes en el marc del Programa de Suport a la Innovació de les Xicotetes i Mitjanes Empreses, InnoEmpresa, per a 2010, 2011 i 2012, i es modifica la composició de la comissió. [2011/6360]  
Mitjançant l'Ordre 12/2010, de 26 de març, es va aprovar la convocatòria d'ajudes en el marc del Programa de Suport a la Innovació de les Xicotetes i Mitjanes Empreses, InnoEmpresa, per a 2010, 2011 i 2012 (DOCV núm. 6238, d'01.04.2010), i es va establir la dotació pressupostària de l'esmentada convocatòria per als exercicis 2011 i 2012 amb caràcter estimatiu, d'acord amb les prescripcions contingudes en el Reglament de la Llei 38/2003, de 17 de novembre, General de Subvencions, aprovat pel Reial Decret 887/2006, de 21 de juliol. Atés que l'import per a 2011 ha sigut modificat, després de l'aprovació de la Llei de Pressupostos de la Generalitat per a l'esmentat exercici, es procedix, a través d'esta ordre, a la publicació de la quantia actualitzada, sense perjudici de possibles posteriors modificacions.  
Així mateix, resulta convenient modificar la composició de la comissió encarregada d'elevar proposta a l'òrgan competent per a emetre resolució, per diverses raons: en primer lloc, per haver sigut modificat l'organigrama de l'IMPIVA amb posterioritat a l'aprovació de la convocatòria i, en segon lloc, per a aplicar un criteri d'harmonització respecte a altres convocatòries gestionades per este institut -i igualment finançades per fons europeus- en les quals s'exigix des de la Direcció General d'Economia de la Generalitat la necessària independència entre el personal que intervé en el procés de selecció i el que efectua la verificació administrativa, tasca esta última que també competix a l'IMPIVA, quant als expedients del Programa de Suport a la Innovació de les Xicotetes i Mitjanes Empreses, InnoEmpresa.  
En virtut d'això anterior, i de conformitat amb el que s'ha disposat en l'article 28 de la Llei 5/1983, de 30 de desembre, del Consell, i en l'article 47.11 del Text Refós de la Llei d'Hisenda Pública de la Generalitat Valenciana,  
  
ORDENE  
  
Article 1. Publicitat de la dotació pressupostària per a 2011  
1. Es fa pública la dotació pressupostària per a 2011 del Programa de Suport a la Innovació de les Xicotetes i Mitjanes Empreses, InnoEmpresa, aprovat per l'Ordre 12/2010, de 26 de març, per la qual es convoquen ajudes en el marc del Programa de Suport a la Innovació de les Xicotetes i Mitjanes Empreses, Innoempresa, per a 2010, 2011 i 2012 (DOCV núm. 6238, d'01.04.2010), en una quantitat equivalent a 1.000.000 d'euros, a càrrec de la línia pressupostària T6907000.  
2. No obstant això, es preveu un increment del finançament en una quantia addicional de 3.000.000 d'euros, que podrà fer-se efectiva quan es produïsca un augment del crèdit disponible procedent d'una transferència, generació, ampliació o incorporació de crèdit, o d'altres convocatòries en les quals s'hagen presentat o resolt sol·licituds per import inferior a la despesa inicialment prevista o de les quals deriven obligacions liquidades o reconegudes per import inferior a l'ajuda que va ser concedida al seu dia. L'efectivitat de la quantia addicional assenyalada queda condicionada a la declaració de disponibilitat del crèdit com a conseqüència de les circumstàncies abans assenyalades i, si és el cas, després de l'aprovació prèvia de la modificació pressupostària que corresponga, en un moment anterior a la resolució de la concessió de les subvencions. En tot cas, l'IMPIVA publicarà mitjançant anunci en el Diari Oficial de la Comunitat Valenciana la declaració d'augment de crèdit disponible, sense que la dita publicitat implique l'obertura de termini per a presentar noves sol·licituds.  
  
Article 2. Modificació de l'Ordre 12/2010, de 26 de març, per la qual es convoquen ajudes en el marc del Programa de Suport a la Innovació de les Xicotetes i Mitjanes Empreses, InnoEmpresa, per a 2010, 2011 i 2012  
Es modifica l'article 11.3 de l'Ordre 12/2010, de 26 de març, per la qual es convoquen ajudes en el marc del Programa de Suport a la Innovació de les Xicotetes i Mitjanes Empreses, InnoEmpresa, per a 2010, 2011 i 2012, que queda redactat com seguix:  
«3. Així mateix, es constituirà una comissió nomenada i presidida pel director general de l'IMPIVA, encarregada de la distribució del pressupost, que elevarà proposta d'adjudicació al president de l'IMPIVA. La comissió estarà composta pel personal de l'IMPIVA que s'indica a continuació:  
- President: el director general de l'IMPIVA.  
- El director d'Innovació.  
- El director de Serveis.  
- El cap de l'Àrea de Programes Europeus i Competitivitat.  
- La cap de l'Àrea de Gestió.  
- La cap del Servei de Coordinació.  
- La cap del Departament Jurídic.  
- Un tècnic de l'Àrea de Gestió, que actuarà com a secretari amb veu però sense vot.  
La comissió adaptarà el seu funcionament al que s'ha establit en la convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú».  
  
DISPOSICIONS FINALS  
  
Primera   
Es faculta el director general de l'IMPIVA per a dictar les resolucions necessàries per al desplegament, l'eficàcia i l'execució de la present ordre.  
  
Segona  
La present ordre entrarà en vigor l'endemà de la publicació en el Diari Oficial de la Comunitat Valenciana.  
  
València, 25 de maig de 2011  
  
El conseller d'Indústria, Comerç i Innovació i   
vicepresident primer del Consell,  
VICENTE RAMBLA MOMPLET